text: نائب صدر جمہوریہ نے کہا کہ ہندوستانی یونیورسٹیوں کو بہت سے مسائل درپیش ہیں، جن میں فنڈ کی کمی سے لے کر ناکافی تعداد میں اساتذہ اور داخلہ لینے والوں کی تعداد میں گراوٹ تک شامل ہے۔ انھوں نے کہا کہ زیادہ مفید کیریئر کے مواقع کے پیدا ہونے، پوسٹ گریجویٹ تعلیم کے لیے سہولیات کی کمی اور پروفیسروں اور اساتذہ کی موجودہ نسل کے ریٹائر ہونے سے ہمارے اعلیٰ تعلیمی مراکز میں اسٹاف کی زبردست کمی پیدا ہوگئی ہے۔